Euskadi ta Askatasuna

pisi|Grafiti ETA sümboolikaga
Euskadi ta Askatasuna (baski keeles 'Baskimaa ja vabadus', lühendina ETA) oli baskide terroriorganisatsioon, mille eesmärk oli iseseisva sotsialistliku baski riigi loomine seitsmest baski provintsist Hispaanias ja Prantsusmaal ning oma liikmete vanglatest vabastamine. ETA poliitiliseks tiivaks peeti Hispaanias keelatud Herri Batasuna parteid.
Baskimaa asukoht maakaardil
pisi|Seitse nn ajaloolist ala. Kollasega on märgitud Prantsusmaale kuuluv Põhja-Baskimaa, rohelisega Navarra autonoomne piirkond ja lillaga Baski autonoomne piirkond

20. oktoobril 2011 teatas ETA, et lõpetab täielikult vägivallateod. ETA kutsus avalduses Prantsusmaa ja Hispaania valitsusi üles vastuseks alustama otsedialoogidega.Baski äärmusrühmitus ETA otsustas vägivalla lõpetada Hispaania kaitseminister Carme Chacon teatas vastuseks, et Hispaania valitsus ei kavatse ETA-ga läbi rääkida.
Hispaania valitsus ei kavatse ETAga läbi rääkida

20. aprillil 2018 palus ETA vabandust valu ja kahju eest, mida ta põhjustas aastakümneid kestnud võitluses iseseisvumise nimel, ning palus ohvritelt andestust. 2. mail 2018 teatas ETA oma kõigi struktuuride täielikust laialiminekust.ETA palus ohvritelt andestust: meil on tõesti kahju, ERR, 20. aprill 2018ETA teatas kõigi oma struktuuride laialisaatmisest, ERR, 2. mai 2018

Juhid ja tegevus

ETA loodi 1959. aastal. 1968. aastani oli liikumine suhteliselt rahumeelne. Lõhuti infrastruktuuri ja Hispaania sümboleid ning heisati keelatud baski rahvuslippu avalikes kohtades.

1970. aastatel terrorirünnakute arv tõusis kiiresti. Peamiselt rünnati Hispaania võimuesindajaid. ETA pommirünnakutes on hukkunud 829 inimest, neist 343 tsiviilisikud.

Nende tuntuim ohver on endine Hispaania peaminister Luís Carrero Blanco.

ETA terroriaktid:

 1961 toimus ETA esimene terrorirünnak. ETA üritas ebaõnnestunult teelt välja saada Franco toetajaid vedavat rongi.

 1967 röövis ETA pangast miljon peseetat.
 1968 hukkus ETA esimese ohvrina San Sebastiani salapolitsei ülem teetõkke juures tulevahetuses kahe ETA liikmega.
 1973 varastas ETA 3000 kg lõhkeainet Hispaania relvalaost. Sama aasta detsembris korraldas neljameheline komando (üks neist José ­Miguel Beñaran Ordeñana) operatsiooni Troll (nimi tuleneb Blanco tihedatest puhmaskulmudest) ehk atentaadi Hispaania peaministrile Luís Carrero Blancole. Nad kaevasid selle tänava alla, mida mööda Blanco sõitis igal pühapäeval Madridi kirikusse jumalateenistusele, T-tähe kujulise tunneli, mille kolme tippu asetasid Hispaania relvalaost varastatud lõhkeainelaengud. Atentaadist kirjutas kirjanik Eva Tarrat 1974. aastal raamatu "Operación Ogro". Selleks tarbeks küsitles ta eelmainitud nelja komandosse kuulunut.
 1974 toimus Madridis Café Rolandas pommiplahvatus, hukkus 13 inimest. Plahvatust seal korraldama ajendas tõsiasi, et kohviku püsikliendid olid Hispaania salapolitseinikud.
 1976 tapeti automaatidega poliitik Juan María de Araluce Villari ja kolm politseinikku.
 1977 tappis kolm nooremapoolset ETA liiget automaatidega Guernica linnapea ja tema kaks turvameest.
 1980. aastal, mis kujunes seni ohvrirohkeimaks, hukkus rünnakutes 118 inimest. Viimase kahe aastaga hukkus ETA rünnakutes kuni 300 inimest.
 1987. aasta rünnakus Barcelona supermarketile oli 21 hukkunut.
 1995. aastal tehti atentaat Rahvapartei liidrile ja hilisemale peaministrile Jose Maria Aznarile.
 1997. aastal rööviti ja tapeti Rahvapartei 29-aastase nõunik Miguel Angel Blanco.Pommirünnak lõpetas Hispaania läbirääkimised baski terroristidega
 30. detsembril 2006 Madridi lennujaamas toimunud pommiplahvatus usutakse olevat hukkunud kaks ecuadorlast, kes pommide lõhkemise ajal oma autos magasid ning jäid Madridi päästeametnike andmetel hävitatud lennujaama rusude alla, mille moodustab umbes 40 000 tonni betooni, mis olevat usutavasti maetud ka 400 autot.

Herri Batasuna
Baski separatistide poliitilise tiiva esindaja Herri Batasuna partei keelustati 2002. aastal ja selle endised juhid viibivad väidetava terroristide toetamise eest vanglas.

Viited

 Välislingid 
 Vahistati arvatav ETA sõjaline juht Garikoïtz Asiazu Rubina, Eesti Päevaleht, 17.11.2008
 Igor Taro, Relvarahust taganemine tõi ETA-le laialdase hukkamõistu, Postimees, 06.06.2007
 Baski rühmitus ETA lubab vaherahu, Postimees, 08.04.2007
 Baskimaal leiti lõhkeainet täis auto Postimees, 04.01.2007
Liisi Poll, Igor Taro, Pommirünnak lõpetas Hispaania läbirääkimised baski terroristidega, Postimees, 04.01.2007
 Baski terroristid tahavad valitsusega rahu sõlmida ja relvad maha panna 16.11.2004
 Baskide ETA kuulutas vaherahu välja, Delfi, 5. september 2010
Evelyn Kaldoja, Relvarahust hoolimata pole veel rahu Bilbao ja Madridi vahel, Postimees, 15.05.2011

Kategooria:Baskimaa
Kategooria:Terrorirühmitused
Kategooria:Paramilitaarsed ühendused